Håkås ligger i et av de mest fruktbare jordbruksområdene i Norge med en næringsrik leirjord. Gården er kjent fra middelalderen og ble etterhvert delt i tre gårder: Håkås Nordre, Mellom og Søndre (også kalt Nedre). Ifølge boken er Håkås-gårdene «anseet for at høre til Baastads bedste gaarder». Den samme slektskretsen, som var storbønder på Håkås allerede på 1500-tallet, eide en eller flere av Håkås-gårdene til slutten av 1800-tallet. Håkås ligger mellom gårdene Agnes i nord og Engen i sør, rundt 25 kilometer sørøst for Oslo. Eierne av Håkås-gårdene ble tildels titulert proprietærer. Det opprinnelige navnet er , dvs. haukås på moderne norsk (fuglenavnet og landskapsbetegnelsen ). Under innflytelse fra det etterfølgende ble i første stavelse senere endret til , en såkalt vokalendring. I et diplom fra 1379 er navnet skrevet , senere forekommer formene (ca. 1475), (1593), (1604), (1612), (1723), , og flere andre skriveformer. Til inn på 1900-tallet var skrivemåten Haagaas vanlig. Håkås-høyden er en skogkledd høyde som ligger på ca. 185 moh., ca. 15–30 meter over de nærmeste omgivelsene på alle sider, og rett syd for gårdsbygningene på Håkås Nordre. Til Håkås-gårdene hører rundt en halv kilometer strandlinje langs Øyeren.